b'\n_START_ARTICLE_\nKuld\xc5\xbea\n_START_SECTION_\nIstorija\n_START_PARAGRAPH_\nXIII\xe2\x80\x93XV a. teritorija priklaus\xc4\x97 \xc4\x8cagatajaus chanatui. Valdant D\xc5\xbeungar\xc5\xb3 chanatui netoliese buv\xc4\x99s Almalyko miestas tapo jo sostine. XVIII a. kinai \xc4\xafk\xc5\xabr\xc4\x97 netoli \xc5\xa0uidungo tvirtov\xc4\x99. XIX a. Kuld\xc5\xbea vadintas visas kra\xc5\xa1tas prie Ilio up\xc4\x97s, \xc4\x8dia vykdavo susir\xc4\x97mimai tarp rus\xc5\xb3 ir j\xc5\xb3 remiam\xc5\xb3 uig\xc5\xabr\xc5\xb3 sukil\xc4\x97li\xc5\xb3 bei kin\xc5\xb3. 1864-1881 metais gyvavo Ilio sultonatas dar vadintas Kuld\xc5\xbeos sultonatu, kurio sostine buvo Kuld\xc5\xbea. Tai buvo Rusijos protektoratas. V\xc4\x97liau rusai ir kinai pasidalino sultonato teritorij\xc4\x85 tarpusavyje. Kuld\xc5\xbea atiteko Kinijai. Rusijai atiteko labiau \xc4\xaf vakarus buvusios teritorijos.'